《金大舆得怜字》
明代·朱曰藩

人日梅花自可怜，折来谁为寄西川。
八行欲附铜鱼使，四海争谣白雪篇。
滇水山川增气色，锦江花柳隔风烟。
何时一棹穿巴峡，得就扬雄问《太玄》。

作者简介：朱曰藩，字子价，号射陂，宝应人（今江苏省宝应县），朱应登之子。生卒年不详，约明世宗嘉靖三十年前后在世。登嘉靖二十三年（公元一五四四年）进士。历官九江府知府。曰藩隽才博学，以文章名家。有《山带阁集》三十三卷，《四库总目》行于世。